ཆབ་སྲིད་ཀྱི་གནད་འགག་འདིར་སླེབས་ཚེ་སློབ་དཔོན་ཧུན་ལགས་ཀྱིས་དབྱེ་བ་ཞིག་ཕྱེས་ཡོད་པ་དེ་ཧ་ཅང་ཕན་པོ་བྱུང་ལ།འདི་ཚོགས་འདུའི་ཆེས་མཐའ་མར་བོད་ཀྱི་མཁས་པ་ཚོས་ཕུལ་བའི་ཆེད་རྩོམ་གཉིས་དང་འབྲེལ་ཆགས་པར་གྱུར།སློབ་དཔོན་ཧུན་ལགས་ཀྱིསཤུལ་བཞག་སྲོལ་རྒྱུནསྲོལ་རྒྱུན་འདིའི་རིགས་ནི་མི་རབས་ནས་མི་རབས་བར་བརྒྱུད་ནས་ཡོང་བ་ཡིན་ཞིང་དེ་ཚོར་བརྩི་བཀུར་བྱེད་པའང་དེ་ཚོ་རྙིང་བ་ཡིན་པའི་རྒྱུ་མཚན་ཙམ་གྱིས་སོ༎དང་འཕེལ་འགྱུར་སྲོལ་རྒྱུནསྲོལ་རྒྱུན་འདིའི་རིགས་ནི་ད་ལྟའི་དུས་འདིར་དགོས་མཁོ་དང་བསྟུན་ཏེ་འགྱུར་བ་གཏོང་ཆོག་ཅིང་བེད་སྤྱོད་ཀྱི་རིན་ཐང་ལྡན་པ་ཡིན།གཉིས་ཀྱི་དབར་དུ་དབྱེ་བ་གསལ་བོ་ཕྱེས།འདིར་མཚོན་ནའང་ཆབ་སྲིད་ཀྱི་སྟེང་དུ་སླེབས་འདུག་སྟེ།གཅིག་ནི་འཐབ་ཇུས་རང་བཞིན་དང་གཞན་དེ་ནི་མ་འོངས་པའོ༎དབྱེ་བ་འབྱེད་སྟངས་འདི་ཡིད་ལ་འཇགས་པ་ཡིན་ན་ཁུ་ལོམ་བྷི་ཡ་སློབ་གྲྭ་ཆེན་མོའི་དེང་རབས་བོད་ཀྱི་སྐད་ཡིག་གི་ཁྲིད་སྟོན་པ་སྣང་གསལ་བསྟན་འཛིན་ནོར་བུ་ལགས་ཀྱིས་བོད་ཀྱི་སྐད་ཡིག་གི་གྱ་ནོམ་པའི་དེ་ཉིད་ལ་བཅངས་པའི་དུངས་སེམས་དང་དྲན་སེམས་ལ་བསྐྱར་ཞིབ་བྱས་པ་དེར་གོ་བ་ལོན་པར་ཕན་སྲིད།བསྟན་འཛིན་ནོར་བུ་ལགས་ཀྱིས་བོད་ཡིག་ཁྲོད་ཀྱི་གཡར་ཚིག་དང་།ཁྱད་པར་དུ་དེང་རབས་འཕྲུལ་དངོས་དང་འབྲེལ་བའི་གཡར་ཚིག་གི་གྲངས་འབོར་ཉིན་རེ་བཞིན་འཕེལ་པའི་སྣང་ཚུལ་གསལ་འདོན་བྱས་པ་དང་ཆབས་ཅིགསྙན་ཆ་ལྡན་ལ་ལོ་རྒྱུས་ཀྱི་ཐོག་ནས་ལུང་རིགས་ཀྱི་རྒྱབ་ལྗོངས་ལྡན་པའི་བོད་ཚིག་ཁག་ཡལ་བར་དོར་ཏེ་བོར་བརླག་ཏུ་འགྲོ་བཞིན་པའི་ཐད་ལ་སྨྲེ་སྔགས་བཏོན་ཡོད།འདི་དང་འབྲེལ་བའི་བགྲོ་གླེང་གིས་སྐད་ཡིག་གཞན་པ་ཁག་སྟེ།དུས་རབས་༢༠ནང་དུ་ཧེབ་རུའུ་ལོ་ཙཱ་བའི་མཆན།ལྗེའུ་ཤེའམ་རྒྱ་སྐད་དུ་དབྱིག་ཐེ་ཞེས་བྱ་བའི་མི་རིགས་ཀྱི་སྐད་ཡིགལྟ་བུའི་བསྐྱར་གསོ་ལེགས་འགྲུབ་བྱུང་བའི་སྐད་ཡིག་ཁག་ཚུད་པའི་ཕལ་ཆེར་སྐད་ཡིག་ཡོངས་རྫོགས་ལ་འཕྲད་མྱོང་བའི་དཀའ་ཉེན་གྱི་སྐོར་ཕྱིར་དྲན་བྱེད་དུ་བཅུགམཚམས་འདིར་སླེབས་དུས་ང་ཚོས་མཐོང་ཡོང་བ་ནི་མཚམས་ལ་ལར་སྐད་ཡིག་སྲུང་འཛིན་བྱེད་པའི་འདུན་པ་དེ་སྐད་ཡིག་ཅིག་གི་གསོན་ནུས་དང་འགལ་ཟླར་ཡང་འགྲོ་སྲིད་པ་དེ་རེད།དེ་དང་དུས་མཚུངས་སུ་ང་ཚོར་སེམས་ཁྲལ་ཞིག་སླེབས་ཡོང་བ་ནི།ང་ཚོས་ཤུལ་འཛིནསྐད་ཡིག་ལ་འབད་པ་བྱེད་པ་མང་དྲགས་པའི་དབང་གིས།ང་ཚོའི་སྐད་ཡིག་དེ་དུས་རབས་༢༡ནང་དུ་ང་ཚོའི་མང་ཚོགས་ཀྱི་ཉིན་རེའི་འཚོ་བའི་དགོས་མཁོ་སྐོང་ཐུབ་པའི་ཕྱོགས་སུ་འཕེལ་འགྱུརའགྲོ་མི་ཐུབ་པར་གྱུར་ཡོད་པ་མིན་ནམ་སྙམ།